cyanic-selkie/wikianc huggingface dataset:
עמירם שוחט (אוניית מעפילים)
קורותיה
האונייה הייתה במקורה אוניית משא קטנה שנבנתה בפמפול שבצרפת בשנת 1913. היא נרכשה על ידי יהודה ברגינסקי בלה רושל. פיקד עליה איש הפלי"ם דוד בן חורין.
על אף ממדיה הקטנים, הייתה הצלחה זו יוצאת דופן: בשבוע שלפני הגעתה, נתפסו ארבע אוניות מעפילים אחרות, ולמעלה מ-2,300 הנוסעים שהיו עליהן נשלחו למחנות המעצר בקפריסין. זו הייתה אוניית המעפילים הראשונה לפרוץ את הסגר הבריטי מזה שמונה חודשים, לאחר הצלחתה הקודמת של הספינה חנה סנש בדצמבר 1945, והיחידה לעשות זאת עד סוף אותה שנה.
ראיין S-C
בדגמי "ראיין S-C" תצורת כן הנסע קבועה (לא מתקפל).
קבוצת +10
היסטוריה
רפי לביא, היוזם והמקים של הקבוצה, הוא היחיד שהציג בכל עשר התערוכות שלה. שנות פעילותה של "+10" היו השנים החשובות ביותר לכינון מעמדו של לביא כאיש החזק באמנות הישראלית בעשורים שלאחר מכן. בשנת 1970 הגיע לביא למסקנה שיש לו אלטרנטיבות טובות יותר להצגת אמנים צעירים והחליט לפרק את הקבוצה סופית, אחרי שכבר בדצמבר 1966, לאחר "תערוכת הפרח", הכריז לראשונה על פירוקה.
"ציירים מציירים בדי אופנה, מבדי קבוצת +10", גלריה משכית, 1965
זו אמנם הייתה התערוכה הראשונה, אך היא לא הייתה מתוכננת ונפתחה בזמן ההכנות לתערוכה "עבודות גדולות" בבית האמנים, שנועדה להיות התערוכה הראשונה. הסיבה לכך מקרית לגמרי: בעקבות הצעה לקבלת צבעים לציור על בד שקיבלה ציונה שמשי מחברת ארטא, דחתה הקבוצה את "עבודות גדולות" לפברואר 1966 והציגה במקום את יצירותיהם של תשעה אמנים על בד במשכית. תאריך פתיחה: 23 בינואר 1965. השתתפו בתערוכה: ציונה שמשי, בוקי שוורץ, רפי לביא, מלכה רוזן, יוסף גטניו, נורה פרנקל, אהרון ויתקין, משה גבעתי והאדריכל דני שוורץ.
"+10 - תערוכת העירום", גלריה גורדון, 1967
התערוכה זכתה לסיקור נרחב בעיתונות. היא הצליחה לשמור על רמת המתח והעניין שעוררו התערוכות הקודמות של הקבוצה. תאריך פתיחה: 16 בנובמבר 1967. השתתפו בתערוכה: אביבה אורי, מיכאל ארגוב, יואב בראל, מיטשל בקר, יצחק גאון, יאיר גרבוז, אהרון דוקטור, יוכבד וינפלד, יגאל זמר, מרים טוביה, רפי לביא, עשת, נורה פרנקל, שבת, רן שחורי והנרי שלזניאק.
"+10 עולה על הוונוס", גלריה גורדון, 1970
ההכנות לתערוכה לוו בחוסר סדר גדול בנוגע לרשימת המשתתפים בהזמנה. רפי לביא הוסיף עליה בכתב ידו תשעה אמנים נוספים. לא ידוע מי יצר את הציור של ונוס שעל ההזמנה. תאריך פתיחה: 14 במאי 1970. השתתפו בתערוכה 18 אמנים. התשעה שהופיעו ברשימה: אביבה אורי, אברהם אילת, בתיה אפולו, יאיר גרבוז, מיכאל דרוקס, רפיא לביא, רן שחורי, הנרי שלזניאק ויגאל תומרקין. נוספו בכתב ידו של לביא: ויטה (אביטל זהר), פינגרש, זיוה רון, מיכה לובינר (מיכה לורי), אביטל גבע, ג'וקי (יהודית וינפלד), גבעתי, איזמן, פנסי (ראובן רזניק).
מרדכי אריאלי
קורותיו
לאחר שובו לארץ עבד בבניין ומאוחר יותר החל לעבוד כצייר שלטי הפרסומת לסרטים בקולנוע "מגדלור". התמיד במלאכה זו במשך 18 שנים. בשנת 1937 הצטרף לאגודת הציירים והפסלים וב-1949 חבר לקבוצת "אופקים חדשים", שימש כמזכיר הקבוצה בין השנים 57–1953 והציג בכל תערוכות הקבוצה בארץ ובעולם.
פול טיבטס
ראשית חייו
פול טיבטס נולד בקווינסי, אילינוי, כבנם של פול וורפילד טיבטס האב ושל רעייתו, אנולה גיי טיבטס. כשהיה בן חמש עברה המשפחה לדבנפורט שבאיווה, ולאחר מכן לבירת המדינה דה מוין, שם גדל. אביו עסק בסיטונאות ממתקים. כשהיה בן שמונה עברה המשפחה להייליה שבפלורידה, במטרה להימלט מהחורפים הקשים של המערב התיכון. כנער החל טיבטס להתעניין בטיסה. באחד הימים הסכימה אימו לשלם דולר אחד כדי שיוכל לעלות על מטוס בקרנבל מקומי. ב-1927, כשהיה בן 12, טס במטוס שהטיס דאג דייוויס שהטיל ממתקים קשורים למצנחים זעירים לקהל שנכח במסלול מרוצי הסוסים של הייליה פארק.
בזירה האירופאית
ב-17 באוגוסט 1942 הטיס טיבטס את המפציץ המוביל, שכונה "האטליז" (Butcher Shop), במשימת ההפצצה הראשונה של האמריקאים לאור יום, שהייתה חדירה בגובה נמוך נגד חצר מסילות ברזל ברואן שבצרפת הכבושה, כשארמסטרונג שימש כטייס משנה. מטוס זה לא היה המטוס הקבוע של טיבטס, "הגרמלין האדום" (Red Gremlin), ולא הצוות הקבוע שלו, שכלל את המטילן תומאס פרבי ואת הנווט תיאודור ון־קירק, שבהמשך טסו עמו באנולה גיי. ב-9 באוקטובר הוביל טיבטס את הפשיטה האמריקאית הראשונה של יותר מ-100 מפציצים בשמי אירופה, שבה הם תקפו מטרות בעיר ליל. דיוק גרוע של ההפצצות גרם למספר מועט של נפגעים אזרחים, והנזק למתקני הרכבת היה קטן מהמצופה, אך המשימה בכללותה זכתה לשבחים בשל הצלחת הצוותים להגיע למטרה אל מול התקפה כבדה ומתמדת של מטוסי קרב. מתוך 108 מפציצים שהשתתפו בהתקפה, הופלו או חזרו לבסיסם עקב תקלות טכניות ללא ביצוע המשימה 33 מפציצים.
מותו
פול טיבטס נפטר בביתו בקולומבוס שבאוהיו ב-1 בנובמבר 2007 בגיל 92. בשנותיו האחרונות סבל מכמה מקרים של שבץ מוחי ואי-ספיקת לב ואושפז בהוספיס. לבקשתו של טיבטס לא נערכה לו הלוויה ולא הוקם לו קבר, בשל חששו שמתנגדי השימוש בנשק גרעיני ייהפכו את קברו למקום מחאה או שיחללו אותו. בהתאם לכך נשרפה גופתו ואפרו פוזר במימי תעלת למאנש, שאותה חצה בטיסה פעמים רבות במהלך המלחמה.
אדר דריאן
אָדָר דַריָאן (1931 – 8 בספטמבר 2015) היה קריקטוריסט, מעצב גרפי ומאייר ישראלי יליד רומניה. על יצירתו זכה בשנת 2012 ב"פרס עיפרון הזהב".
המחנה הדמוקרטי
היסטוריה
בעקבות התפרקות הרשימה דרש חשב הכנסת מהתנועה הירוקה להחזיר הלוואה שנטלה בסך כ־3.9 מיליון ש"ח, ומפלגת עצמאות נדרשה להחזיר לכנסת הלוואה בהיקף של כ־4 מיליון ש"ח.
Windows Forms
Windows Forms (או WinForms) היא ספרייה מונחת-אירועים לפיתוח ממשק משתמש גרפי (UI, GUI) לאפליקציות NET. במחשבים שמריצים את מערכת ההפעלה Microsoft Windows.
אבי דור
ביוגרפיה
בין השנים 1994- 1995 הוא הנחה את התוכנית "חיות וחיוכים" ששודרה בערוץ הראשון.
בשנת 2001 שב דור לשתף פעולה עם אהרון פררה, והם שרו כצמד את השיר "רוזָה ורוזֶ'ה" בפסטיבל הזמר והפזמון תשס"א. דור הלחין את השיר למילים של חמוטל בן זאב. השיר הגיע למקום השלישי.
המרכז הרפואי לגליל
המרכז הרפואי לגליל נהריה (בעיקר נקרא "בית החולים לגליל המערבי - נהריה" ו"בית החולים נהריה") הוא בית חולים הממוקם במזרח העיר נהריה. זהו בית החולים הגדול בגליל, השני בגודלו בצפון ישראל (לאחר המרכז הרפואי רמב"ם) והצפוני ביותר בישראל.
מנכ"ל המרכז הרפואי לגליל, מאז 2007, הוא פרופ' מסעד ברהום.
היסטוריה
בשנת 1991, לאחר מלחמת המפרץ, הוחל בבניית בניין האשפוז. לאחר מכן, נבנה בסמוך בניין האגף הכירורגי וזה נחנך ב-2003. בשנת 2001 הוקמה מחלקת לניורולוגיה בניהולה של פרופסור בלה גרוס.
פעילות בית החולים
המרכז הרפואי מוכר כמוסד אוניברסיטאי המסונף לפקולטה לרפואה בגליל של אוניברסיטת בר-אילן. כ-60 אחוזים מהסטודנטים בפקולטה מגיעים להתנסות בעבודה במחלקות בית החולים.
בשנת 1996 זכה בית החולים בפרס לאומי לאיכות, והוא היחיד במדינה המוסמך למערכות ניהול ISO 9001.
לודוויג שמיט
חייו
שמיט חי בוורוצלב, בסילסיה הפרוסית. הוא ניצח באליפות סילסיה בשנים 1927 ו-1933, והגיע למקום השישי בשנת 1930 (ניצח: יוסף פורת). בשנת 1939 הגיע למקום החמישי (ניצח: אריך וייניצקה). שמיט היה אלוף סקסוניה בשנים 1929, 1932 ו-1933 ואלוף ביירן בשנת 1953.  שמיט הגיע למקום ה-13 בתחרות מגדבורג 1927 (ניצח: רודולף שפילמן), חלק מקום 8-10 בתחרות ברנו (ניצח: סאלו פלור) , הגיע למקום ה-18 בתחרות בד אאכן בשנת 1934 (אליפות גרמניה השנייה (ניצח: קארל קארלס) , חלק מקום 5-7 בתחרות בד אוינהאוזן 1937 (אליפות גרמניה הרביעית (ניצח: גאורג קינינגר) , חלק מקום 12-14 בתחרות  בד אוינהאוזן 1938 (אליפות גרמניה החמישית (ניצח: אריך אליסקסיס).
לאחר מלחמת העולם השנייה הגיע למקום ה-16 בתחרות אוגסבורג 1946 (ניצח: וולפגאנג אונציקר ), חלק מקום ראשון עם וולפגאנג אונציקר בתחרות לייפציג 1953 (אליפות גרמניה ה-15) והפסיד לו בדו-קרב על המקום הראשון 3.5-0.5 בינואר 1954.
הרולד מארי
הרולד מארי (באנגלית: Harold James Ruthven Murray; 24 ביוני 1868, לונדון – 16 במאי 1955) היה היסטוריון שחמט ידוע והראשון שפרסם את התאוריה שמקור השחמט מהודו.
אליס טאלי
ביוגרפיה
אליס טאלי נולדה בקורנינג, מדינת ניו יורק, בת לעורך הדין וחבר סנאט המדינה ויליאם ג'. טאלי (1870–1930) וקלרה מייבל (1870–1958). בראשית קריירת השירה שלה הייתה מצו-סופרן, ובהמשך עברה לסופרן. היא למדה בפריז והופיעה לראשונה בשנת 1927 עם תזמורת פאדלופ. ב-1933 הופיעה באופרה אבירות כפרית בניו יורק.
PLS
תסמיני המחלה
המחלה מופיעה לרוב לאחר גיל 50. היא פוגעת בשרירים הרצוניים ברגליים, ידיים ולשון. בתחילת מופיעה חולשה בשרירי הרגליים הגורמת להפרעות בשווי המשקל אך מה שמאפיין את המחלה הוא התכווצויות כואבות של השרירים. המחלה פוגעת גם בשרירי הפנים וגורמת להפרעה בבליעה ובדיבור. בניגוד ל-ALS אין כאן ניוון שרירים. הבעיה העקרית היא ההתכווצויות של השרירים המלוות בכאב. ההתכווצויות אין סימטריות ומופיעות בפתאומיות דבר הגורם לנפילות.
צופי אוויר
צופי אוויר הם חלק מתנועת הצופים הבינלאומית עם דגש מיוחד על תוכנית תעופה ועל פעילויות מבוססות תעופה. צופי האוויר משתמשים באותם כלים בסיסיים של תנועת הצופים, אבל מקדישים זמן נכבד לפעילויות האוויר שלהם. צופי האוויר לובשים לעיתים קרובות מדים מעט שונים משאר חניכי תנועת הצופים ויש להם תגים וסמלים נוספים.
הפרעת המרה
סימנים וסימפטומים
תסמיני הפרעת ההמרה לרוב אינם תואמים למסלולים אנטומיים ומנגנונים פיזיולוגיים מוכרים. לעיתים עולה הטענה כי התסמינים נוטים לשקף את רמת הבנתו של המטופל באנטומיה וכי ככל שיש לו פחות ידע רפואי, כך הסימפטומים המופיעים פחות סבירים. עם זאת, טרם בוצעו מחקרים שיטתיים לביסוס טענה זו.
היסטוריה
במיתולוגיה היוונית, ההיסטריה, שהיא השם המקורי להפרעת תפקוד נוירולוגית, נחשבה כתסמונת הנגרמת בעקבות מחסור באורגזמות, מלנכוליה של הרחם והעדר ילודה. אפלטון, אריסטו והיפוקרטס האמינו שחוסר במין מרגיז את הרחם. היפוקרטס טען כי היעדר יחסי מין קבועים מביא לכך שהרחם מייצר אדים רעילים וגורם להם לנוע בגוף, וכי פירוש הדבר שכל הנשים צריכות להיות נשואות וליהנות מחיי מין מספקים.
עבודה עדכנית נעשתה במטרה לזהות את הגורמים הבסיסיים להפרעת המרה ולהפרעות המקושרות אליה ובשביל להבין טוב יותר מדוע הפרעת המרה והיסטריה מופיעות בשכיחות גבוהה יותר בקרב נשים. תאורטיקנים נוכחיים נוטים להאמין שאין גורם בודד להפרעות אלה. במקום זאת, הם נוטים לשים את הדגש על הצורך בהבנה סובייקטיבית של המטופל ועל מגוון טכניקות טיפוליות. בחלק מהמקרים, פריצתה של הפרעת המרה קשורה באירוע טראומטי או מעורר דחק. בנוסף, ישנן אוכלוסיות מסוימות הנחשבות בסיכון להפרעה, וכוללות אנשים הסובלים ממחלה או ממצב רפואי, אנשים עם הפרעת אישיות ואנשים עם הפרעת זהות דיסוציאטיבית. עם זאת, עדיין לא נמצאו מרקרים ביולוגיים התומכים ברעיון כי הפרעת המרה נגרמת על ידי מצב פסיכיאטרי.
אבחנה
א. למטופל יש לפחות שינוי אחד בתפקוד המוטורי או הסנסורי.
טיפול
התמונה הקלינית של הפרעת המרה מלמדת כי יש צורך בטיפול שיקומי רב צוותי. בעבר מטופלים נשלחו למרפאות פסיכיאטריות, אך כיום, בשל הפגיעה התפקודית המטופלים מופנים למרכזי השיקום השונים. מרכזי הטיפול משתמשים בגישות שונות בניהם פסיכותרפיה, היפנוזה, פיזיותרפיה, טיפול ממוקד לניהול לחצים, גירוי מגנטי -מוחי, טיפול קוגניטיבי -התנהגותי וטיפולים תרופתיים. תוכנית הטיפול מתייחסת להופעה ולמשך הסימפטומים ועשויה לכלול סוג אחד או יותר מהטיפולים לעיל.
לובונטו
דרישות מערכת
צוות ההפצה טוען כי באופן כללי, ההפצה תפעל על מחשבים שעברו פחות מעשר שנים מאז ייצורם.
אואשנג A600
דגמים בגרסת מנוע בנזין
1.5L MT Standard 1.5L MT Elite 1.5L MT Luxury.
גלקסיית אנדרומדה
היסטוריה
בשנת 1917 התגלתה בגלקסיית אנדרומדה נובה על ידי האסטרונום האמריקני הבר קרטיס. הבהירות המוחלטת של הנובה הייתה מדרגה 15 לעומת נובות עם דרגת בהירות ממוצעת סביב 5 בשביל החלב ומכך הסיק קרטיס שהמרחק של הערפילית הוא בערך פי 100 מהמרחק הממוצע של הנובות בשביל החלב, ולכן לא ייתכן שהיא נמצאת בתוך שביל החלב. בשנת 1923 זיהה אדווין האבל משתנים קפאידיים בגלקסיית אנדרומדה ובאמצעותם חישב את המרחק אליה. מכיוון שלא היה מודע לקיומם של שני סוגים של משתנים קפאידיים, הוא טעה בחישוב המרחק והעריך אותו בכ-900,000 שנות אור בלבד, אך היה בכך די כדי לקבוע באופן חד משמעי כי מדובר בגלקסיה מחוץ לשביל החלב. בשנת 1953, עם השלמת מצפה הכוכבים פאלומר נערכו מדידות מדויקות יותר שהראו שהמרחק לגלקסיית אנדרומדה הוא למעשה יותר מכפול.
נו דאוט
1986–1995: תחילת הקרירה
עד מהרה הצטרף ללהקה טוני קנאל והפך לבסיסט. לאחר שדחה בתחילה את צעדיה, הוא החל לצאת עם גוון סטפאני. במשך כשנה הם הסתירו את מערכת היחסים שלהם, משום שהרגישו שיש כלל שהובן ללא צורך במילים - אף אחד מהלהקה לא יצא אתה.
בדצמבר 1987 התאבד ספנס, כמה ימים בלבד לפני הופעה שקבעו חברי הלהקה ב-Roxy Theatre לכמה מעובדי תעשיית המוזיקה. No Doubt התפרקה, אבל כעבור שבועות ספורים הם החליטו להתאחד והפכו את אלן מיד הפך לסולן הלהקה. כאשר מיד עזב את הלהקה, גוון החליפה אותו בתפקיד הסולנית, והלהקה המשיכה בפיתוח קהילת מעריצים בקליפורניה.
1995–2000: חדירה למיינסטרים
בשנת 1995, לפני שחרור הוידאו קליפ של השיר "Just a Girl" ב-MTV, הופיעה הלהקה בדיסנילנד, בהופעה יוצאת דופן. גוון לבשה את השמלה האדומה שהופיעה גם על עטיפת האלבום.
2008–הווה: חזרה למוזיקה
במאי 2010 חזרו חברי הלהקה אל אולפן ההקלטות, לעבודה על אלבומם החדש. ב-2 בנובמבר 2010 הוציאה הלהקה אלבום אוסף בשם Icon, כהכנה לאלבום הצפוי לצאת. Icon מכיל את אותן רצועות מאלבום האוסף הקודם של הלהקה, The Singles 1992–2003, אך מתהדר בעטיפה חדשה. גוון הצהירה בפומבי שהיא מצפה לסיים את העבודה על האלבום החדש בדצמבר 2010.
כיום
בסיבובי ההופעות: }}
נורמן בנגרטר
ביוגרפיה
לאחר פרישתו מהחיים הציבוריים שב בנגרטר לנתיבתו המקצועית בעולם הבנייה וכיהן במשך שלוש שנים כנשיא המיסיון של הכנסייה המורמונית ביוהנסבורג שבדרום אפריקה, בין השנים 1996–1999. ב-14 באפריל 2015 לקה בנגרטר בשבץ מוחי ומאוחר יותר נפטר בגיל 82.
האוניברסיטה המטרופולינית של טורונטו
באוניברסיטה לומדים יותר מ-47,350 סטודנטים ולמעלה מ-65,000 סטודנטים בתוכניות להכשרה מקצועית ודיפולמה. האוניברסיטה ממוקמת במרכז דאון טאון טורונטו במספר בניינים, צפונית לכיכר דאנדס ומערבית לקניון איטון סנטר. בשנת 2008 הייתה האוניברסיטה היחידה והראשונה המשתמשת בחלק מאולמות ההרצאות שלה בקומפלקס קולנוע של חברת AMC במהלך שעות היום.
המחלוקת על שמה של האוניברסיטה
עם הקמתו נקרא המוסד על שם אגרטון ריירסון, מיסיונר ואיש חינוך קנדי שהיה מאדריכליה של מערכת הפנימיות של האינדיאנים הקנדים. על רקע תהליך הפיוס עם העמים הילידיים של קנדה ובעקבות מעורבותו של ריירסון במערכת הפנימיות, החלו לצוף בעשור השני של המאה ה-21 קריאות לשינוי שמה של האוניברסיטה. בשנת 2018, מינתה לראשונה האוניברסיטה סגנית-נשיא לשוויון והכלה כדי להתמודד עם המורשת של האוניברסיטה ועם מעורבותו של נושא שמה בדיכוי האוכלוסייה הילידית של קנדה. באותה שנה, הוצב ליד פסלו של ריירסון במרכז הקמפוס שלט המספר על מעורבותו במערכת הפנימיות של האינדיאנים הקנדים. בשנת 2021 התגלו קבריהם הלא מסומנים של 215 ילדים באתר שבו עמדה הפנימייה האינדיאנית בעיר קמלופס שבקולומביה הבריטית. הגילוי עורר סערה ציבורית עזה בקנדה. בעקבותיה, סירבו מספר חברי סגל וסטודנטים באוניברסיטה להשתמש בשם "ריירסון" והחלו להתייחס למוסד כ"אוניברסיטת X", וזאת בדרישה שהאוניברסיטה תשנה את שמה באופן רשמי ותתנער מהמורשת של ריירסון. מספר שבועות לאחר גילוי הקברים הפילו מפגינים את פסלו של ריירסון במרכז הקמפוס של האוניברסיטה, השחיתו את הפסל, הסירו את ראשו, והשליכו את הראש למימי נמל טורונטו. בעקבות זאת, הודיעה האוניברסיטה שפסלו של ריירסון לא ישוחזר או יוחלף. באוגוסט 2021, חודשיים לאחר מכן, הודיעה האוניברסיטה שהיא מקימה צוות שיבחן את שינוי שמה של האוניברסיטה. באפריל 2022 אישר חבר המנהלים של האוניברסיטה לשנות את שמה באופן רשמי לאוניברסיטה המטרופולינית של טורונטו, שמה הנוכחי.
הבית הכחול
הבית הכחול (בקוריאנית: 청와대 (צ'ונגוואדאי) - "הבית עם רעפי הגג הכחולים") בסיאול הוא מעונו ומשרדו הרשמי של נשיא קוריאה הדרומית. האחוזה, השוכנת במרכזה של העיר, על מורדותיו הדרומיים של הר בוקהנסאן (북한산), משתרעת על-פני שטח של כ-250 דונם וכוללת מספר מבנים בסגנון קוריאני מסורתי, וחלקם משלבים השפעות מודרניות. במקום מספר מבנים הכוללים את משרדו של הנשיא, את מעונו הרשמי, את בית ההארחה הרשמי, את לשכת העיתונאות וכן מבני מנהלה.
קופים
סיווג
מונח טקסונומי נוסף לקופים במובן הרחב של המילה (כלומר, כולל את קופי האדם והאדם) הוא "אנתרופואידיים" ("Anthropoidea") שפירושו "דמויי אדם". מונח זה היה נהוג במשך שנים רבות, במיון הטקסונומי של סדרת הפרימטים לשתי תת-סדרות - האנתרופואידיים וה"קדם קופים" ("Prosimians"), שכללו אז גם את הקיפופים. בתחילת המאה ה־21 העלו מחקרים טקסונומיים על-פי רצפי הגנום שהקיפופים קרובים יותר לקופים מאשר לקדם-קופים, ולכן מיון טקסונומי זה שונה למיון המפורט למעלה, אך ניתן עדיין למצוא את המיון הישן ואת המונח Anthropoidea בספרות המדעית.
מוח
שינויים במבנה המוח כוללים בעיקר הקטנה יחסית של אונות הריח, לעומת הגדלתה יחסית של קליפת המוח החדשה (neocortex או neopalium), עד כי בקופים ובאדם היא תופסת את מרבית שטחו החיצוני של המוח. קליפת המוח נחשבת לרוב כמוקד של חשיבה ופעולה מודעות ויכולות קוגניטיביות מתקדמות, ותואמת את כישורי האינטליגנציה והכישורים החברתיים הגבוהים בקופים.
תפוצה, בית גידול ואורח חיים
כ-150 מיני קופים כיום חיים בעיקר באזורים טרופיים וסובטרופיים באסיה, אפריקה ודרום אמריקה. רק מיני קופים ספורים חיים באזורים צפוניים יותר. הקוף הצפוני ביותר הוא המקוק היפני החי באיי יפן באזורים מושלגים בעונת החורף. הוא פיתח פרווה ארוכה וצורות התנהגות מיוחדות להתמודדות עם הקור, כמו טבילה במעיינות וולקניים חמים. החרומף הזהוב והחרומף השחור חיים באזורים ממוזגים הרריים (עד 3,400 מטרים מעל גובה פני הים) בדרום-מערב סין ובטיבט, שאף הם לפעמים מושלגים בחורף.
לקופים שוכני עצים יש מעט אויבים טבעיים, שכן אין טורפים הזריזים כמוהם בטיפוס. דורסי יום באזורים הטרופיים והסובטרופיים עשויים לצוד קופים, בעיקר פרטים צעירים וחלשים. מספר קטן של מיני דורסים מתמחים, באזורים מסוימים של אזור התפוצה שלהם, בציד קופים, למשל העיט הפיליפיני (שאף מכונה לפעמים "עיט הקופים") וההרפיה ביערות הגשם הטרופיים בדרום אמריקה. מיני נחשים גדולים מאוד, כמו פיתון הודי ופיתון סלעים אפריקני, עשויים לארוב לקופים על ענפי עצים או בסבך שיחים, ולהרוג אותם בחניקה. באפריקה, קופים בעיקר מסוגי הקולובוס והבבון ניצודים לעיתים נדירות יחסית על ידי שימפנזים מצויים, שהם כבדים ואיטיים יותר בטיפוס, אך עלולים להפתיע קופים צעירים וחסרי ניסיון מן המארב, לפעמים תוך הסתייעות בעבודת צוות.
הופעת הקופים
לא ברור עדיין היכן ומתי הופיעו דמויי הקוף לראשונה, אך הראיות החזקות ביותר מממצאי המאובנים מצביעות על דרום-מזרח אסיה של היום, בהודו או בסין, בתקופת האאוקן התיכון כ-40 מיליון שנה לפני זמננו, ונראה שזמן קצר לאחר מכן הם התפשטו מערבה למזרח התיכון ולצפון אפריקה. מאובנים של מספר סוגי פרימטים קטני-גוף שלפחות כמה מהם הוגדרו כקופים התגלו באתר דור אט-בלח שבמרכז לוב, ומתוארכים לגיל של 38–39 מיליון שנה לפני זמננו. 15 סוגים מאובנים של קופים נמצאו בתצורת ג'בל קטראני באזור פיום שבמצרים, והם מתוארכים לגילים של 37 עד 30 מיליון שנה לפני זמננו.
הקופים והאדם
קופים לעיתים אולפו לסייע לבני-אדם במלאכות שונות, למשל בטיפוס על עצי קוקוס וקטיפת הפרי. קופים מאולפים השתתפו לעיתים קרובות בהצגות קרקס נודדות, ושיעשעו את הצופים כשהם לבושים בבגדים ומחקים התנהגות בני-אדם. כיום ארגונים שונים מאלפים קופי קפוצ'ין כחיות סיוע לנכים משותקים בכל גופם. הקופים מסוגלים ללמוד לבצע פעולות פשוטות כמו פתיחת קופסאות ובקבוקים או הכנסת ארוחה מוכנה לתנור מיקרוגל.
בורובודור
נטישה
אולם, המונומנט לא נשכח לחלוטין, אם כי אופי סיפורי העם הקשורים אליו השתנה מתהילה לאמונות טפלות הקשורות למזל רע ואומללות. בשתי כרוניקות (באבאד) ג'וואיות מהמאה ה-8 מוזכרים מקרים של מזל רע הקשור למונומנט. בבאבאד תאנאה ג'אווי (ההיסטוריה של ג'אווה) המונומנט היה גורם חשוב במרד שפרצה כנגד מלך מאטאראם ב-1709. הגבעה הייתה נתונה במצור והמורדים הובסו ונדונו לעונש מוות על ידי המלך. בבאבאד מאטאראם (ההיסטוריה של ממלכה מאטאראם) המונומנט קשור לחוסר המזל שפקד את נסיך הכתר של סולטנות יוגיאקארטה ב-1757. למרות הטאבו שלפיו היה אסור לבקר במונומנט "הוא לקח את מה שכתוב כאביר שנלכד בכלוב" (פסל באחת הסטופות המחוררות). יום אחד לאחר חזרתו לארמון הוא חלה במחלה מסתורית ונפטר.
תבליטים
התבליטים הנרטיביים מספרים את הסיפור של סודהאנה ומאנוהארה, והם מקובצים ל-11 סדרות המקיפות את המקדש באורך כולל של 3,000 מטרים. בבסיס המקדש החבוי נמצאת הסדרה הראשונה הכוללת 160 תבליטים נרטיביים, ועשר הסדרות הנותרות מפוזרות לאורך הקירות והמעקות בארבע גלריות המתחילות בגרם המדרגות שבכניסה המזרחית. את התבליטים הנרטיביים שעל הקירות קוראים מימין לשמאל, ואילו את אלה שעל המעקות קוראים משמאל לימין. דבר זה מתאים לפראדאקסינה שהוא טקס ההקפה המבוצע על ידי העולים לרגל שהולכים בכיוון השעון בזמן שהמקדש נמצא מימינם.
פסלי בודהה
בבורובודור מוצבים פסלי בודהה רבים המתארים מצבים שונים שלו. פסלי הרגליים המוצלבות ממוקמים בתנוחת לוטוס ומפוזרים בחמש הקומות המרובעות (רופאדהאטו) ובקומה העליונה.
שיקום
ב-1902 פרסמה הוועדה את תוכניתה, שכללה שלושה שלבים:
Heart of Steel
באירוויזיון
על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. כיוון שאוקראינה זכתה באירוויזיון 2022, היא העפילה לגמר אוטומטית. ב-12 במאי פורסם סדר ההופעות של הגמר, שנקבע על ידי מפיקי התחרות. אוקראינה הופיעה כמדינה ה-19.
במופע הגמר, בתום הקראת הניקוד שהעניקו צוותי השופטים, דורג השיר במקום ה-15, עם 54 נקודות. בהצבעת הקהל הוא דורג במקום הרביעי, עם 189 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום השישי, כשבסך הכל זכה ב-243 נקודות.
בת גלים
שם השכונה ניתן לה על ידי מרים ניר-רפאלקס (אחותו של נחום ניר-רפאלקס), אשתו של פנחס כהן, ממייסדי השכונה. על מייסדי השכונה נמנה גם יעקב כספי, מחלוצי הספנות העברית. מקור שם השכונה הוא פסוק מספר ישעיהו:.
אנטיכריסט
יהדות
בתורה לא קיימת דמות מקבילה לאנטיכריסט. אמנם קיימים ביהדות משיחי שקר, אך עדיין לא מוזכרת בתורה דמות מקבילה לאנטיכריסט, שבמהותה נוגדת לחלוטין את הטוב. ולא רק זאת, אלא שהרמב"ם בספרו "משנה תורה" כותב שכאשר יתגלה המשיח היהודי, אז כל העמים ייווכחו בטעותם, שדתם הייתה שקר:
פרלוד לחולית
קדימונים לסדרת חולית של פרנק הרברט
הטרילוגיה תורגמה לעברית על ידי דורית לנדס.
My Love Is Your Love
My Love Is Your Love הוא אלבום האולפן הרביעי של זמרת הפופ האמריקאית ויטני יוסטון. האלבום יצא לאור בשנת 1998 והיה הראשון שלה מזה 8 שנים. במצעד הבילבורד 200 הגיע למקום ה-13 ובמצעד האלבומים הבריטי, הגרמני, ההולנדי ועוד הגיע ל-5 המקומות הראשונים. מהאלבום יצאו הסינגלים "It's Not Right, But It's Okay" ו-"My Love Is Your Love" ו-"When You Believe" שהצליחו מבחינה מסחרית, והגיעו אל החמישייה הראשונה במצעד הסינגלים הבריטי. מתוכם, השניים הראשונים הגיעו גם לחמישייה הראשונה במצעד הבילבורד. האלבום הצליח במצעדי אירופה והגיע לחמישייה הראשונה ברוב מצעדי אירופה, ביניהם מצעד האלבומים הבריטי ומצעד האלבומים הגרמני. דווקא במדינות כגון אוסטרליה, ניו זילנד, קנדה וגם ארץ מולדתה של ויטני, ארצות הברית, האלבום לא הצליח כמו קודמיו ולא נכנס לעשירייה המובילה. האלבום מכר עד היום כ-13 מיליון עותקים ברחבי העולם, מתוכם 4 מיליון באירופה, שם היא זכתה למעמד פלטינה מרובעת.
רבקה בלאק
קורות חייה
רבקה בלאק נולדה באנהיים הילס שבקליפורניה, אביה ג'ון ג'פרי בלאק ואמה ג'ורג'ינה מרקוז קלי עובדים שניהם כוטרינרים. בלאק למדה ריקוד בבית הספר והופיעה במופעי בית ספרה ובמחנות קיץ. בשנת 2008 החלה בקריירה מוזיקלית.
סינגלים
מקור: אפל מיוזיק
בית הדין הבין-לאומי הצבאי למזרח הרחוק
בית הדין הבין-לאומי הצבאי למזרח הרחוק (באנגלית: The International Military Tribunal for the Far East; בראשי תיבות: IMTFE), ידוע גם בשם "בית הדין לפשעי מלחמה בטוקיו" (באנגלית: Tokyo War Crimes Tribunal) התכנס בטוקיו עם תום מלחמת העולם השנייה לצורך העמדתם לדין של מנהיגי האימפריה היפנית על שלושה סוגי פשעים שבוצעו בעת המלחמה: פשעים מדרגה A (פשעים כנגד השלום), פשעים מדרגה B (פשעי מלחמה) ופשעים מדרגה C (פשעים כנגד האנושות). הפשעים מדרגה A מתייחסים לקשר שקשרו ראשי המשטר היפני לפתיחת המלחמה ולניהולה. שני סוגי הפשעים האחרים מתייחסים לפשעים שבוצעו תוך כדי הלחימה, כולל טבח ננקינג. אישומים בפשעי מלחמה כנגד אנשי צבא זוטרים יותר התבררו בהליכים נפרדים, בערים אחרות במזרח אסיה.
25 מנהיגים משורות הצבא והשלטון היפני עמדו לדין על פשעים מדרגה A. יותר מ-5,700 יפנים עמדו לדין על ביצוע פשעים מדרגה B ו-C, רובם באשמת התעללות בשבויים. הפשעים אשר בוצעו על ידי כוחות יפן ושליחיה בעת כיבוש קוריאה וסין, במיוחד בחבל מנצ'וריה, לא היו חלק מן האישומים שנידונו בטוקיו. סין הקימה 13 בתי דין משלה לדיון בפשעים אלה, בהם הורשעו 504 אנשים, 149 מהם הוצאו להורג.
כתף
עצמות
חגורת הכתף כוללת את עצם הבריח, עצם השכם ועצם הזרוע.
ברגמיצה
אוסטריה
כובעים אלו נכנסו לראשונה לשימוש בצבא האוסטרו-הונגרי בשנת 1868. באותה תקופה מצחיית הכובע הייתה רכה ועשויה בד דמוי מטלית. כובע זה היה בשימוש בכל יחידות זרוע היבשה, למעט הפרשים. ב-1871 הוחלפו מצחיות הבד במצחיות עשויות עור וחתוכות בצורת חצי סהר. התקנות הרשמיות קבעו כי גובה הכובע צריך להיות בין 10 ל-11 ס"מ בחזית, ובין 13 ל-14 ס"מ בחלק האחורי. עם זאת, הגובה קוצץ באופן משמעותי במהלך מלחמת העולם הראשונה. היו הבדלים בין כובעי החיילים לכובעי הקצינים שהיו מעוטרים בעיטורים שונים. כמו כן לכובע חוגרים היו מין שוליים שבמצב רגיל קופלו כלפי מעלה והוחזקו בעזרת שני כפתורים אך בתנאי קור נפתחו וכופתרו כדי להגן על הגרון והאוזניים. עם קריסת האימפריה האוסטרו-הונגרית ב-1918 מצאה עצמה הממשלה האוסטרית החדשה ללא תקציבים למדים חדשים, ולפיכך הושארו המדים הישנים על כנם ובכלל זה כובע הברגמיצה. ב-1920 בוטל הברגמיצה כחלק ממגמה של מחיקת סממנים אוסטריים מהצבא והכנסת סממנים גרמניים. ב-1933 הוחזר הברגמיצה לצבא יחד עם שאר הסממנים האוסטריים שהוסרו ממנו. לאחר מלחמת העולם השנייה הברגמיצה המשיך להיות בשימוש בז'נדרמריה האוסטרית. בשנת 2005 אוחדה הז'נדרמריה לתוך המשטרה הפדרלית של אוסטריה, ומאז הברגמיצה לא בשימוש באוסטריה.
תל שמרון
בתקופת בית שני, המשנה והתלמוד נקראה בשם סימוניה, ובשל כך, זוהתה בתל הקרוי בערבית "תל סַמוּנִיֶה", המתנשא כ-60 מטר מעל סביבתו.
היסטוריה
על פי המכתב בתקופת הברונזה המאוחרת העיר הייתה כמו ערים אחרות בכנען, כפופה לשלטון המצרי. במכתב א"ע 224 פונה שוב שמוהדו למלך מצרים בקשר לדוחן מקולקל, ושואל האם הביאו אבותיו דוחן. במכתב זה מוזכר כּוּסוַּנה (כֻּסֻנַ) מושל נוסף של שמעונה. שמוהדו קורא לו אבינו.
בתלמוד הירושלמי זיהו חז"ל את העיירה בת תקופתם "סימונייה" עם העיר המקראית "שִׁמְרוֹן":.
בקרבת התל נמצאה כתובת "שבת" שלדעת החוקרים ציינה את תחום השבת של היישוב הקדום או של היישוב העתיק מהלול הסמוך.
חפירות ארכאולוגיות
בחודשים נובמבר-דצמבר 2004, נערכה בשולי התל חפירת הצלה לקראת הנחת עמודי חשמל לאורך הכביש המוביל מצומת נהלל לכיוון בית זרזיר. בחפירה נפתחו ארבעה ריבועים. בחפירות התגלו שרידי מבנים, תעלות וקרמיקה מתקופות שונות, ההלניסטית הרומית והפרסית. חפירת הצלה נוספת התקיימה בינואר 2008. החפירה נעשתה בשוליים הדרומיים-מערביים של התל. בחפירה נחפרו חמש שכבות, ונמצאו שרידי קירות ומפלסי חיים. אחד הממצאים היה מטבע שחוק מאוד שנמצא בשכבה 1. צידו האחד של המטבע כלל ראש ובצד השני נטבע כנראה עיט. השערת החופרים היא שמקורו של המטבע במטבעת אשקלון המתוארכת לימי בית תלמי.
ב-2016 החלה משלחת בראשות צוות אמריקאי ישראלי בראשותם של פרופ' דניאל מאסטר מוויטון קולג' בארצות הברית וד"ר מריו מרטין מאוניברסיטת תל אביב בביצוע סקרים מקדימים לקראת חפירות ארכאולוגיות באתר המתוכננות לטווח של כ-10 שנים.. החפירות החלו ביוני 2017.
קאנטרי קלאב
במועדוני שדה רבים בארצות הברית היו מקובלים בעבר כללים נוקשים של קבלה למועדון, כאשר לא התאפשר לבני מיעוטים אתניים או דתיים (כגון שחורים, היספאנים או יהודים) להתקבל לחברות במועדון - אך כיום בחלק גדול מהמועדונים האמריקאיים המצב השתנה, בין השאר בזכות חקיקת חוקים נגד אפליית מיעוטים.
ירדן שועה
בית"ר ירושלים
ב-31 באוקטובר 2020, בהופעת הבכורה שלו פתח בהרכב, בישל למיכאל אוחנה את שער השוויון במשחק חוץ בליגה מול הפועל תל אביב שבזכות כך הסתיים בתוצאה 1–1. ב-7 בדצמבר 2020 כבש את שער הבכורה שלו בהפסד הביתי בליגה של קבוצתו 1–2 להפועל באר שבע. סיים את עונת 2020/2021 כשלזכותו שבעה שערי ליגה ושישה בישולים, בנוסף לשלושה שערים בגביע המדינה.
צדוק הכהן מלובלין
ביוגרפיה
מסופר כי מדי יום ביומו לא היה טועם כלום עד שהיה מסיים מסכת בתלמוד הבבלי (ומקיים סעודת מצווה לכבוד ה"סיום").
חיבוריו
אברהם שבתי ליפשיץ, הגדה של פסח פרי צדיק - לקט ערוך מספריו על הגדה של פסח
סוטיריס ניניס
סוטיריס ניניס (ביוונית: Σωτήρης Νίνης; נולד ב-3 באפריל 1990) הוא כדורגלן יווני המשחק בעמדת הקשר בפאס יואנינה.
פנאתינייקוס
בעונת ניניס נפצע מספר פעמים ולא הצליח לבסס את מעמדו בהרכב הקבוצה. למרות זאת, בדצמבר ניניס נבחר לשחקן הצעיר של השנה ביוון והוא השחקן הצעיר בהיסטוריה שזוכה בתואר זה.
בעונת זכה עם פנאתינייקוס בדאבל 7 שנים אחרי האליפות הראשונה האחרונה ושש שנים אחרי הגביע האחרון.
פארמה
בקיץ הושאל לפאוק סלוניקי עד לסיום העונה, וב-6 בנובמבר 2014 חזר לקדנציה שנייה בפנאתינייקוס כאשר חתם לשנתיים וחצי במועדון.
ישראל
ב-11 בספטמבר 2017 ניניס חתם במכבי פתח תקווה מליגת העל וכבר באותו יום, ניניס ערך את הופעת הבכורה שלו בפתח תקווה בהפסד 2-1 לבית"ר ירושלים.
הסכם קלוג-בריאן
השפעה
חתימת ההסכם זכתה לפרסום רב בעולם ותקוות לסיום עידן המלחמה. עם זאת, היו שהזהירו שחתימת ההסכם, ללא פתרון הבעיות בין המדינות, לא ימנע מלחמות. נציג גרמניה ביקש, לאור חתימת ההסכם להאיץ את פינוי המעצמות מחבל הריינוס ובריטניה וצרפת שללו זאת. בעקבות ההסכם, נמנעו החתומות שפתחו במלחמות מלהכריז באופן רשמי על פתיחת מלחמה. כך היה, בין השאר, עם הפלישה היפנית למנצ'וריה, המלחמה האיטלקית-אתיופית השנייה, מלחמת החורף והמערכה בפולין.
תימוס
אנטומיה
התימוס הוא איבר לימפטי דו-אונתי, שנמצא בבית החזה העליון. האיבר מכוסה בקפסולה מרקמת חיבור המחברת בין שתי האונות. צורת האיבר מושפעת מהמבנים השכנים (בית החזה, הלב, הוושט, אבי העורקים והווריד הנבוב העליון). באדם, גודלו המרבי של התימוס נמדד בלידה (אורכו, רוחבו ועוביו הם 6 ס״מ, 5 ס״מ ו-1 ס״מ בהתאמה; משקלו 10–15 גרם). בכל תקופת הילדות התימוס מאבד מעוביו, ונמדדת התארכות. עם הגיל משתנה ההרכב התאי של התימוס, כאשר הרקמה הלימפואידית (פרנכימה, לאמור הרקמה התפקודית) מוחלפת ברקמת חיבור שומנית (אדיפוציטים). שינוי זה של התימוס, החל בסמוך למועד הבגרות המינית, ידוע בשם ניוון התימוס או אטרופיה של התימוס.
ניקוז ורידי
ורידים קטנים יוצאים משטח פני מרכז אונות התימוס, ומתכנסים לוורידים בינוניים וגדולים, המתנקזים לווריד הנבוב העליון.
סוגי התאים בקליפה
התאים התת-קפסולריים החיצוניים בנויים מעטה רציף של אפיתל חד-שכבתי שטוח. קרומי התאים תפורים זה לזה על ידי צמתים חוסמים (דסמוזומים) וצמתים אוטמים. מכאן שמם – אפיתל ציטו-רטיקולרי. בתוך שכבת האפיתל השטוח, יחד עם אפיתל, כלי דם ופריציטים יוצרים את מחסום הדם-תימוס. מחסום זה מונע היחשפות של פנים אוניות התימוס לאנטיגנים "בלתי ראויים" הנישאים במחזור הדם.
סוגי התאים בליבה
בפרנכימת הליבה מופיעים תאים אפיתליאליים גדולים - thymic nurse cells, המאגדים סביבם כ־50 תימוציטים לתא.
אורי קלאוזנר
קריירה
בשנת 2016 גילם את הרב פיינשטיין בעונתה השנייה של סדרת המתח "פצועים בראש" ששודרה ב-HOT3 ויצרו חנן סביון וגיא עמיר. ב-2018 שיחק בדרמה החרדית אוטונומיות.
קרב בית חאנון
הכנה לקרב
תוכנית זו שכוונה כנגד שני נסיכים איוביים מסוכסכים - סולטאן מצרים מחד ואמיר דמשק שעמד באותה עת בראש קואליציה אנטי מצרית הצליחה לאחד את הנסיכים היריבים כנגד הצלבנים. תוכנית זו, משקפת הלכה למעשה לא רק את דרך הפעולה הגרועה ביותר אותה ניתן היה לנקוט אלא גם את סימני הפירוד בין מסדר ההוספיטלרים ששאפו ודחפו לברית עם דמשק נגד מצרים והטמפלרים שדחפו לברית עם מצרים כנגד דמשק.
ביום 2 בנובמבר החל המחנה לנוע דרומה. מאחר שלצבא הצלבני היו חסרים סוסים חלו האבירים - שלא היו רגילים להליכה ממושכת ברגל - וחלקם חלו עד שהיה צורך לאשפז אותם במבצר עתלית.
ג'ין סמארט
קריירה
בשנת 2010 גילמה את המושלת פטרישיה ג'יימסון בעונה הראשונה של סדרת המשטרה "הוואי חמש-אפס" ברשת CBS.
אמנון כהן (מזרחן)
אמנון כהן (נולד ב-1936) הוא פרופסור אמריטוס בחוג לתולדות המזרח התיכון באוניברסיטה העברית בירושלים, מומחה לחקר השלטון העות'מאני בארץ ישראל. חתן פרס ישראל לידע ארץ ישראל לשנת התשס"ז 2007.
חייו ופועלו
אמנון כהן עשה את חוק לימודיו מהתואר הראשון עד השלישי באוניברסיטה העברית. עשה תואר ראשון בערבית, לימודי המזרח התיכון ויחסים בינלאומיים במסגרת העתודה האקדמית, תוך כדי לימודיו לימד ערבית בבית ספר למדע המדינה של משרד ראש הממשלה ובגימנסיה העברית בירושלים. בתואר השני ובדוקטורט התמחה בלימודי המזרח התיכון. מנחיו של כהן לתואר השני והשלישי היה הפרופסורים אוריאל הד וגבריאל בר. את עבודת המאסטר כתב על אחמד אל ג'זאר, (מושל עכו, שממקום מושבו בעכו שלט בארץ ישראל ובדרום לבנון בסוף המאה ה-18, כשנפוליון צר על עכו, ג'זאר הצליח להביסו). נושא עבודת הדוקטורט שלו היה: "ארץ ישראל במאה השמונה עשרה: דפוסי השלטון והמינהל" והוא הגישה ב-1968. לצורכי עבודתו נסע ועיין בארכיונים בטורקיה, צרפת ובריטניה.
אוכלוסייה והכנסות בערי ארץ ישראל במאה ה-16
ספר זה (Population and revenue in the Towns of Palestine in the sixteenth century) כתב אמנון כהן ביחד עם פרופסור ברנרד לואיס והוא ראה אור ב-1978 בהוצאת אוניברסיטת פרינסטון. הם השתמשו לצורך ספרם במפקדי האוכלוסין שערכו העות'מאנים בפרובינציות השונות אותן כבשו. כהן ולואיס בדקו את מפקדי שש הערים העיקריות של ארץ ישראל: ירושלים, חברון, שכם, עזה, רמלה וצפת. מפקדים אלה נערכו כל 10–15 שנה והיה ניתן להבין מתוכם את המפה הדמוגרפית. ניתן היה לראות לא רק תמונה סטאטית, אלא תמונה דינאמית, כיצד גדלה או קטנה האוכלוסייה בארץ ישראל.
מפלגות בגדה המערבית בתקופת השלטון הירדני 1967-1948
ספרו של אמנון כהן, שראה אור ב-1981, המתבסס על חומרים אלו, עוסק במפלגות הפוליטיות בגדה המערבית בתקופת השלטון הירדני. הספר נכתב בעברית, תורגם לאנגלית ויצא לאור בהוצאת אוניברסיטת קורנל (Political Parties in the West Bank under the Jordanian Regime, 1949-1967). התמונה העולה ממנו היא שהפעילות הפוליטית המאורגנת של הפלסטינים בתקופת הירדנים, בה לא הוקמו מפלגות, אלא היו השאור שבעיסה של מפלגות מגוונים שונים. למשל מפלגת האחים המוסלמים שהיו פונדמנטליסטים דתיים, מפלגת הקומוניסטים, הלאומנים הערבים – שנים אחרי כן התגלגלו הללו לארגונים שיצאו כנגד מדינת ישראל. כל המפלגות הללו הוצאו אל מחוץ לחוק באמצע שנות החמישים, לאחר שהיו פעילות פוליטית והפגינו, מכיוון שהמלכים עבדאללה וחוסיין לא רצו אופוזיציה, מצב שנותר בעינו עד 1967. בספר מתוארים פרופיל המנהיגים, הפרוגרמה הפוליטית, תפישת העולם האידאולוגית שלהם.
ההיסטוריה של ארץ ישראל שלטון הממלוכים והעות'מאנים 1804-1260
זהו הכרך השביעי בסדרת ההיסטוריה של ארץ ישראל בעריכת פרופסור יעקב שביט, שכהן היה חבר המערכת המדעית שלה. כהן ערך את הכרך וכתב בו יחידה העוסקת בארץ ישראל באימפריה העות‘מאנית 1516-1804.
הכרך על המאה ה-19
זהו הכרך העבה מבין הארבעה. בכרך חלק של כ-130 עמודים
ארוין וולמי
הישגו הטוב ביותר של וולמי היה מקום ראשון משותף עם אלכסנדר אלכין ואוסקר נגלי בתחרות ברן בשנת 1932.
כביש 66
תולדות הכביש
הכביש המודרני מבוסס על דרך עתיקה שקישרה בין חיפה, לג'ון וג'נין. אף על פי שהדרך איפשרה חיבור בין חיפה לג'נין בנתיב קצר יחסית, הדרך הייתה משובשת ובוצית בתקופת החורף, והנסיעה מחיפה לג'נין (ממנה נמשכו הדרכים למרכז הארץ, עד לסלילת כביש 4 במישור החוף בשלהי שנות ה-30 של המאה ה-20), עברה בנתיב ארוך בהרבה, דרך נצרת ועפולה (כביש 75 וכביש 60 של ימינו).
התפחה
התפחה היא יצירת מארג בועיות גז קטנות, הלכודות בבצק או בבלילה, על מנת שלאחר האפייה או הבישול יתקבל מאפה בעל מרקם תפוח ואוורירי. אמצעי התפחה הם חומרים או גורמים ביולוגיים שהוספתם לבצק טרם אפייתו מביאה לתגובה כימית היוצרת בועיות גז (לרוב פחמן דו-חמצני), הנלכדות במארג 'רשת' החלבונים שבבצק.
Material Design
Material Design הוכרזה לראשונה ב-25 ביוני 2014, בכנס המפתחים Google I/O. כל האפליקציות של גוגל לאנדרואיד ורוב גרסאות הווב שלהן מיישמות את השפה. רוב אפליקציות האנדרואיד מיישמות את השפה, אך המפתחים אינם מחויבים להתאים את האפליקציות לשפה.
כרטיסים
הכרטיסים הם הרכיב המרכזי ב- Material Design, וכל העיצוב מתבסס עליהם. הכרטיסים הוצגו לראשונה עוד לפני ה-Material Design, באפליקציית העוזרת האישית של גוגל שנקראת Google Now.
לופיים
המשפחה מעוררת עניין בקרב בני אדם הן בשל שימושים שונים מצמחי הלופיים, והן בגלל תופעות מרהיבות שהצמחים מייצגים: פרחי ענק, עלים רחבי נוף, ומנגנוני פריחה והאבקה מרתקים.
מבוא
זוהי מהמשפחות הגדולות שבמחלקת החד-פסיגיים, ולה מאפיינים ייחודיים רבים, כדוגמת התפרחת וכן בצורות החיים. רוב בני משפחה זו הם צמחי אקלים טרופי, וככאלה הם בעלי תכונות הסתגלות ליערות גשם. לעומתם קיימים מינים רבים שמתקיימים באזורים יובשניים, כדוגמת ארץ ישראל, ולהם התאמות שונות לתנאי גידול אלה.
ההיסטוריה של חקר הלופיים
התצפית הקדומה ביותר הידועה לנו במיני לופיים, מיוחסת לתאופרסטוס, מחכמי יוון העתיקה, שהרבה לעסוק, בין השאר, בנושאי בוטניקה. על שמו קרוי המין אבוטילון תאופרסטוס. בסדרת ספריו 'חקירה אודות צמחים' שנכתבו במאות 2–3 לפני הספירה הנוצרית, מוזכרים מינים אחדים של לופיים.
דן מיכאלי
ביוגרפיה
משנת 1992 ועד מותו כיהן כיו"ר הדירקטוריון והמועצה של שירותי בריאות כללית. במקביל לתפקידי הניהול עסק בהוראה ובמחקר, כפרופסור באוניברסיטת תל אביב, ופרסם עשרות רבות של פרסומים מדעיים.
You (שיר של רגארד, טרוי סיון וטייט מקריי)
You (בעברית: אתה) הוא סינגל שהוקלט על ידי המפיק מוזיקלי הקוסובורי-אלבני רגארד בהשתתפות הזמרת-יוצרת הקנדית טייט מקריי והזמר-יוצר האוסטרלי טרוי סיון. השיר יצא לאור ב-16 באפריל 2021, על ידי חברת התקליטים מיניסטרי אוף סאונד, כסינגל שלא מתוך אלבום.
חלומות מאבי
עלילת הספר
בשנת 1964, בעודו בן שנתיים התגרשו הוריו. הוא ראה את אביו רק עוד פעם אחת, בשנת 1971, כאשר אביו הגיע להוואי לביקור של חודש. אביו נהרג בתאונת דרכים בשנת 1982.
לאחר שסיים את הלימודים בבית הספר התיכון, אובמה עבר ללוס אנג'לס, שם החל את לימודיו הגבוהים ב"אוקסידנטל קולג'". לאחר שנתיים אשר בהם שהה באוקסידנטל קולג' הוא עבר למכללת קולומביה באוניברסיטת קולומביה אשר במנהטן, שם הוא למד מדעי המדינה כמקצוע ראשי. לאחר לימודיו באוניברסיטת קולומביה, הוא עסק במשך שנה בתחום העסקים. לאחר מכן הוא עבר לשיקגו, שם הוא עבד במוסד ללא כוונת רווח כרכז קהילתי בשכונות העוני בחלק הדרומי של שיקגו.
הספר מסתיים בביקורו של ברק בקניה, ארבע שנים לאחר מות אביו, ביקור שבו פגש לראשונה את משפחתו הקנייתית, עלה לקבריהם של אביו וסבו ולמד להכיר את אביו כפי שהיה, ולא כפי שדמיין את דמותו מסיפורים מקוטעים שעליהם גדל.
Nmap
Nmap מסוגלת גם להסתגל למצבי רשת שונים, כולל השהיה ועומס במהלך סריקה.
המאה ה-8 לפנה"ס
לפי דעת רוב החוקרים, ביוני 763 לפני הספירה התרחש ליקוי החמה האשורי ותועד כליקוי חמה בשנה התשיעית של שלטונו של מלך אשור אשור-דן השלישי. קביעה זו היא אחד העוגנים המרכזיים המאפשרים את הכרונולוגיה של המזרח הקרוב העתיק.
במסופוטמיה התפשטה האימפריה החדשה של והטילה את חיתתה על כל עמי האזור לאורך המאה כולה.
בסין שלטה שושלת ג'ואו, אך במאה זו היא החלה לאבד בהדרגה את שלטונה הממשי.
טוקן כחול-חזה
טוקן כחול-חזה (שם מדעי: Andigena laminirostris) הוא מין של טוקן מהסוג טוקן הררי. תחום תפוצתו מתפרש על פני קולומביה ואקוודור, שם הוא חי ביערות ההרריים הלחים של האנדים.
מאפיינים
הטוקן כחול-החזה ניזון בעיקר מפירות, אך לעיתים הוא ניזון גם מחרקים וביצי עופות ממינים אחרים, והוא מהווה מפיץ חשוב של מיני צמחים ביער. נצפה גם טוקן כחול-חזה שניזון מחסרי רגליים.
פרמקוקינטיקה
מדידת הפיזור
נהוג למדוד את נפח פיזור התרופה בגוף על פי מודל דו-מדורי, כאשר הגוף נחלק לשני מדורים: המדור המרכזי, והמדור ההיקפי. המדור המרכזי כולל את האיברים המקבלים את אספקת הדם הגבוהה בגוף כגון: נוזל הדם, הלב, המוח, הריאות והכבד. יתר האיברים המקבלים אספקת דם איטית נכללים במדור ההיקפי. נפח שני המדורים ביחד מהווה את הנפח הכולל של פיזור התרופה בגוף.
מעבר מן הדם לרקמות
המחסום הטבעי העומד בפני התרופה במעבר לרקמות הגוף הוא הימצאותם של שומנים בקרום התא, והיכולת המעטה של חומרים מסיסי מים לפעפע דרך קרום התא השומני.
הרפתקאות פינוקיו (אנימה)
לסדרה הופק סרט ב-1993 באורך מלא אשר מקצר את הפרקים שלה, וסרט זה גם דובב לעברית ושודר בערוץ 2 ובחינוכית עם דיבוב שונה.
בעקבות האבנים (סרט)
עלילה
על שקונה מפילים חתתם חברי פלוגת הנגרים של האנֶס בּאלה, העוטים את לבוש הגילדה המסורתי של מקצועם, כובעים שחורים רחבי-תיתורה ואפודות המשווים להם מראה של בוקרים אמריקנים. הם עובדים מצטיינים שההנהלה תלויה בהם וחוששת מפניהם בה במידה, ואינם מהססים לגנוב חומרי בניין כדי לעמוד במכסותיהם, או להשתכר ולהתקוטט בשעות הפנאי. מנהיגם באלה הוא גבר אלים, פרוע וכריזמטי, השופע לגלוג כלפי המפלגה ובז לאידיאלים של הסוציאליזם. הוֹראת, המתעמת עמו ומנסה לרסנו ולהשליט משמעת וסדר באתר, מבין שהשגת אמונו של באלה באמת ובתמים היא המבחן לערכיו. המזכיר החדש מקדם שיטות בנייה יעילות יותר, מתעניין במצבם של העובדים, ומביא לתיאום טוב יותר בין דרישות המתכננים לאפשרויות הביצוע בשקונה. הוא מעורר את חמתם וקנאתם של יתר הבכירים, ובייחוד סגנו האופורטוניסט והתככן בְּלַייְבְּטְרוֹי.
הפקה
אולפן הקולנוע הממשלתי דֶפ"א (DEFA) התחרה עם הטלוויזיה על הזכויות לעיבוד הספר עוד בטרם יצירתו של נויטש יצאה בדפוס. האופי הריאליסטי של העלילה, לצד מחויבותה לסוציאליזם, נראו למנהלים האמנותיים כמגשימים את מה שדפ"א ביקשה תמיד לעסוק בו. לתפקיד הבמאי נבחר פרנק באייר בן השלושים ושלוש, אחד היוצרים המבטיחים של דפ"א, שהשלים לא מכבר את סרט ההתנגדות האנטי-פשיסטי "עירום בין זאבים." התקציב, 2.7 מיליון מרק מזרח-גרמני, היה גדול פי שלושה מהממוצע לסרט דפ"א. באייר, על אף שסלד מן הטכניקה של הֶבְזֵק לֶעָבָר, החליט להפוך את הסרט לשורה של פלשבקים המשובצים בשימוע המפלגתי להדחת המזכיר הוראת, משום שרק כך יכל לדחוס את העלילה דיה כך שתימשך מעט יותר משעתיים. הצילומים התנהלו בין מאי לאוקטובר 1965. השחקן מנפרד קרוג, מהכוכבים הפופולריים ביותר במדינה, נבחר לתפקיד הראשי של באלה. המבקרים בדפ"א העבירו חוות דעת חיוביות על "בעקבות האבנים".
אסלאם באוקראינה
המוסלמים האוקראינים היום
מאז העצמאות האוקראינית בשנת 1991, שובם של הטטרים של קרים לחצי האי קרים גדל לעומת התקופה הסובייטית. למרות שהאוכלוסייה המוסלמית של אוקראינה מורכבת מקבוצות אתניות שונות, הרוב הם ממוצא טטרי. היה גם יישוב קטן יחסית של פליטים צ'צ'נים מוסלמים בקרים וחלקים אחרים של אוקראינה.
פסגת פיטו
פסגת פיטו (באנגלית: Peyto Peak) הוא הר ברכס ואפוטיק, בהרי הרוקי הקנדיים, בפרובינציית אלברטה שבקנדה.
הפסגה ממוקמת 3.1 קילומטרים צפונית - מזרחית מהר בייקר.
גאוגרפיה
כחמישה קילומטרים צפונית מזרחית לפסגת פיטו מצוי מעבר בואו - אחת הנקודות הגבוהות ביותר בכביש המהיר אייספילדס. בין פסגת פיטו לבין הכביש המהיר מצוי אגם פיטו. כשלושה קילומטרים דרומית מערבית לפסגת פיטו מצוי הר בייקר.
הדמיה אדריכלית
הדמיה אדריכלית, או איור אדריכלי, היא האמנות של יצירת תמונות, סרטונים או אנימציה לצורך הצגת התכונות של עיצוב אדריכלי, המוצע בדרך כלל על ידי תוכניות אדריכליות. הדמיה אדריכלית תלת-ממדית מיוצרת בעזרת מחשב בתהליך שנקרא רינדור גרפיקה תלת־ממדית.
סוגים נפוצים של הדמיות אדריכליות
הדמיות אדריכליות מסווגות לרוב ל -3 תת-סוגים: הדמיות חוץ, הדמיות פנים, ותוכניות מכר.
אהרן צרויה
קורות חיים
אהרן צרויה נולד בירושלים בשנת 1895, בן למשפחה יהודית-ספרדית ותיקה שהגיעה לירושלים מחלב. בנעוריו למד בבית הספר של כל ישראל חברים בעיר. בשנת 1911 עברה משפחתו למצרים, ונותרה בה במהלך שנות מלחמת העולם הראשונה. צרויה השלים את לימודיו התיכוניים במצרים ובשנת 1919 נסע ללימודים בפריז. אף על פי שהיה חסר אמצעים כלכליים, התקבל ללימודי פילוסופיה באוניברסיטת סורבון והשלים בה תואר דוקטור לפילוסופיה. בין מוריו היה הפילוסוף היהודי-צרפתי הנודע אנרי ברגסון. לאחר שהשלים את לימודיו היה למרצה בסורבון וחבר באקדמיה הצרפתית למדעים.
חיידר אל-עבאדי
ביוגרפיה
חיידר אל-עבאדי נולד בשנת 1952 בבגדאד במשפחה שיעית. הוא בנו של ד"ר ג'וואד אל-עבאדי, רופא, מנהל בית חולים ומפקח במשרד הבריאות העיראקי; ושל אשתו ילידת לבנון, שבילתה רוב חייה בעיר נג'ף. האב פוטר מתפקידיו על ידי משטרו של סדאם חוסיין בשנת 1979 ויצא לגלות בלונדון, בה מת ונקבר.
פול גיידל
ילדות ונעורים ומקרה הרצח
ביולי 1911, בגיל 17, החליט לשדוד סוכן מניות עשיר בן 73 בשם ויליאם ג'קסון, שהתארח במלון בניו יורק בו גיידל עבד כנער משרת. גיידל חמק לחדרו וחנק אותו למוות בעזרת סמרטוט מלא בכלורופורם. הוא נמלט עם דולרים בודדים בלבד, ונעצר יומיים לאחר האירוע. זמן קצר לאחר מכן, חבר המושבעים הרשיע אותו ברצח מדרגה שנייה, והוא נשלח ל-20 שנים עד מאסר עולם.
פונטה וקיו
ב-4 באוגוסט 1944 נמנע הצבא הגרמני הנסוג מלהרוס את הגשר, אף שהרס את כל הגשרים האחרים באזור. נטען שההימנעות מהריסת הגשר נבעה מהוראה מפורשת של היטלר.
אנדרומדה
מיתולוגיה
בספרות היוונית העתיקה, הסלע אליו נכבלה אנדרומדה נקשר עם העיר יפו. האזכור הקדום ביותר לכך מופיע בפריפלוס של פסאודו-סקילקס מהמאה ה-4 לפנה"ס. זו גם ההתייחסות הראשונה בספרות היוונית העתיקה, המקשרת את האגדה עם החוף של ארץ ישראל. בחוף הים על יד נמל יפו אפשר לראות את "סלע אנדרומדה".
על שמה גם נקראת קבוצת הכוכבים אנדרומדה ובה גלקסיית אנדרומדה.
ארון סטנפורד
ביוגרפיה
סטנפורד נולד בווסטפורד, מסצ'וסטס, בנם של ג'ודית ( לבית Dupras), פרופסור לאנגלית, ודון סטנפורד, שעבד בהוצאה לאור. אחיו דייוויד הוא מוזיקאי. סטנפורד למד בתיכון אקדמיית ווסטפורד בווסטפורד מסצ'וסטס ושם פגש שם את המורה הראשון שלו למשחק. בתחילה הוא למד משחק בבית הספר "SUNY Purchase", אך עבר לבית הספר לאמנויות מייסון גרוס באוניברסיטת ראטגרס. הוא סיים את לימודיו בשנת 2000, בהצטיינות.
קריירה
בשנת 2004 הוא הופיע במחזהו של כריסטופר שין "Where Do We Live" בתיאטרון ויניארד. באותה שנה שיחק בתפקיד בנו של אנתוני לפאליה בסרט "היפוך החורף".
טורווזאורוס
מאפיינים
פירוש שמו של דינוזאור זה הוא "לטאה פראית".
PGP
חוקיות הפצת התוכנה
צימרמן הפיץ את התוכנה בצורה חופשית דרך רשת יוזנט ודרך מחשבי BBS. רישיון התוכנה אישר שימוש חופשי בתוכנה למטרות לא-מסחריות, וקוד המקור של התוכנה צורף אל עותקי חבילת התוכנה. זמן קצר לאחר מכן החלה חקירה כנגד צימרמן בנושא הפצת אמצעי צופן, בניגוד לתקנות הייצוא של ארצות הברית. תקנות הייצוא קבעו כי נדרש אישור ייעודי על-מנת לייצא משטחי ארצות הברית תוכנת הצפנה שחוזק המפתח שלה גדול מ-40 ביט. תוכנת PGP עשתה שימוש במפתח בגודל 128 ביט, ועל-כן הייתה אסורה לייצוא. כתשובה מתוחכמת לחקירה זו, פרסם צימרמן את קוד המקור של התוכנה כחלק מספר מודפס. חוקי הייצוא מגבילים אמנם ייצוא של נשק (ובפרט: אמצעי הצפנה), אך לא קיימת הגבלה דומה על ייצוא ספרים (וזאת מתוקף התיקון הראשון לחוקת ארצות הברית אשר מונע הגבלה של חופש הדיבור וחופש העיתונות). החקירה הסתיימה לאחר מספר שנים, בלי שיוגש כתב אישום כנגד צימרמן.
הצפנת מסרים
הרעיונות המתמטיים עליהם מבוססת התוכנה, היו ידועים מספר שנים טרם כתיבתה, אך צימרמן היה הראשון ששילב את כל הרעיונות האלו למוצר בר-קיימא שיהיה נוח וזמין למשתמש הביתי.
חוק המינים בסכנת הכחדה
חוק שימור המינים בסכנת הכחדה של 1969
חוק שימור המינים בסכנת הכחדה משנת 1969 היווה בסיס לחוק המינים בסכנת הכחדה משנת 1973 על ידי שימוש במונח "מבוסס על מיטב הנתונים המדעיים והמסחריים". תקן זה משמש כקו מנחה כדי לקבוע אם מין נמצא בסכנת הכחדה.
חוק מינים בסכנת הכחדה של 1973
בשנת 1972 הכריז הנשיא ניקסון על מאמצי שימור המינים הנוכחיים כלא מספקים. הוא קרא לקונגרס ה-93 של ארצות הברית להעביר חקיקה מקיפה של מינים בסכנת הכחדה. הקונגרס הגיב בחקיקת חוק המינים בסכנת הכחדה משנת 1973, אשר נחתם על ידי ניקסון ב-28 בדצמבר 1973 (Pub.L. 93–205).
ה-ESA היה חוק שימור מוביל. חוקרים אקדמיים התייחסו אליו כ"אחד מחוקי הסביבה המשמעותיים ביותר של האומה". הוא כונה גם "אחד מחוקי הסביבה העוצמתיים ביותר בארצות הברית, ואחד מחוקי הגנת המינים החזקים בעולם".
חוק מינים בסכנת הכחדה
ביולי 2018 שדלנים, מחוקקים רפובליקנים והממשל של הנשיא דונלד טראמפ הציעו, הציגו והצביעו על חוקים ותיקונים ל-ESA. דוגמה אחת הייתה ממחלקת הפנים שביקשה להוסיף שיקולים כלכליים בעת ההחלטה אם מין צריך להיות ברשימת ה"נמצאים בסכנת הכחדה" או ברשימת ה"מאוימים".
בינואר 2020 דיווחה ועדת משאבי הטבע של בית הנבחרים על חקיקה דומה. בדצמבר 2020, שינה ממשל טראמפ את הכללים של חוק המינים בסכנת הכחדה על ידי צמצום ההגנות על בתי הגידול למינים בסיכון, והגביל את ההגנות למקום בו הם חיים כיום, לא למקום בו חיו בעבר או למקום בו הם עלולים לנדוד כתוצאה משינוי האקלים. ביוני 2021 אמר ממשל ביידן שהוא בוחן את השינויים של עידן טראמפ של חוק המינים בסכנת הכחדה ומתכנן לבטל או לשנות חלק מהשינויים, במיוחד אלה הנוגעים לתקנות בתי גידול קריטיים. ממשל ביידן שוקל גם להחזיר כמה הגנות למינים הרשומים במסגרת החוק כ"מאוימים". ב-5 ביולי 2022 ביטל שופט פדרלי רבים מהתיקונים של ממשל טראמפ של חוק המינים בסכנת הכחדה.
תוצאות חיוביות
נכון לינואר 2019, שמונים וחמישה מינים נמחקו מהרשימה; חמישים וארבעה עקב התאוששות, אחד עשר עקב הכחדה, שבעה עקב שינויים בכללי הסיווג הטקסונומי, שישה עקב גילוי אוכלוסיות חדשות, חמישה עקב טעות בכללי הרישום, אחד עקב נתונים שגויים ואחד עקב תיקון לחוק המינים בסכנת הכחדה המחייב את הסרת המין הספיציפי מהרשימה. 25 אחרים הועברו מסטטוס "נמצא בסכנת הכחדה" לסטטוס "מאוים".
נכון לספטמבר 2022, ישנם בסך הכל 2,368 מינים (זרים ומקומיים) ברשימות המינים המאוימים ובסכנת הכחדה. עם זאת, מינים רבים נכחדו בזמן שהם היו ברשימת המועמדים לרישום או בבחינה לרישום.
עונשים
אחת ההוראות בחוק זה היא כי אין להטיל עונש אם הוכח כי המעשה היה מתוך הגנה עצמית. החוק גם מבטל עונשים פליליים על הרג בטעות של מינים רשומים במהלך פעילות חקלאות.
הכחדות ומינים בסיכון
שירות הדיג הימי הלאומי מונה שמונה מינים בסכנת הכחדה הגבוהה ביותר בעתיד הקרוב. מינים אלה הם האלתית האטלנטית; אלתית כסופה של חוף מרכז קליפורניה; לבנתן של מפרץ קוק (Cook Inlet beluga whale); כלב ים נזירי הוואי; צב ים גלדי פסיפי; אלתית גמלונית הנודדת בחורף בנהר סקרמנטו; הלוויתן הקטלן באוכלוסייה המכונה באנגלית Southern resident orcas; ומין החלזון הימי  (באנגלית White abalone). איומים מפעילות אנושית הם הגורם העיקרי לאיום על רובם. השירותים גם שינו את סטטוס המין ממאוים לסכנת הכחדה בתשעה מקרים. מהלך כזה מצביע על כך שהמין קרוב יותר להכחדה. עם זאת, מספר השינויים בסטטוס מסכנת הכחדה למאוים גדול יותר מאשר להפך.
ג'ון ברקינרידג' (סגן נשיא)
בית הנבחרים של קנטקי
ברקנרידג' ניצח בבחירות במחוזו, ונבחר לראשונה לבית הנבחרים של קנטקי. בין היבחרו וכינוס המועצה המחוקקת, הקים משרד משפטים חדש לאחר ששותפו מת. הוא התחבר גם עם לינקולן, והפך לחברו למרות הבדליהם הפוליטיים.
סנאטור
בבחירות מיוחדות ביוני, מועמדים תומכי האיחוד זכו לניצחונות גדולים. ברקינרידג' חזר לסנאט ונחשב כבוגד עקב תמיכתו בקונפדרציית המדינות של אמריקה. הוא טען שלינקולן פעל באופן לא חוקתי כשחימש את הצבא למלחמה ללא אישור הקונגרס, הקצה משאבים ללא אישור הקונגרס, והשעה צווי הביאס קורפוס. הוא היה הסנאטור היחיד שהתנגד למתן סמכות ללינקולן להשתמש בכל משאבי הממשלה במלחמה. כשנשאל מה היה עושה כנשיא, טען שהוא רוצה לראות את המדינות מאוחדות תחת עקרונות חוקתיים ובשלום, ללא מלחה, שבה ראה את סוף החירות האישית. ב-1 באוגוסט, טען שאם קנטקי תתמוך בממשלה, הוא לא ייצג אותה יותר.
מעבר וינדי (אנטארקטיקה)
גובהו של המעבר 975 מטרים מעל פני הים.
פרס דן דוד
תולדות הפרס
קרן דן דוד נוסדה בשנת 2000 כשבקופת הקרן 100 מיליוני דולרים, תרומתו של איש העסקים והפילנתרופ דן דוד.
בעקבות החלטת ממשלת ישראל השלושים ושבע על ביטול חוק עילת הסבירות, ביולי, 2023, הודיעה קרן דוד שהיא מפסיקה לתמוך במיזמים ופרויקטים חדשים הקשורים לממשלה, אך תמשיך לתמוך במיזמים של גופים ממשלתיים כמו רשות העתיקות ורשות הטבע והגנים. הקרן תמשיך בחלוקת הפרסים לחוקרים צעירים מהארץ ומהעולם הלומדים באוניברסיטת תל אביב.
אברהם כרמל
אברהם כרמל (קרפל) (1919 – 2007) היה מתרגם מגרמנית, מבכירי המתרגמים בישראל מגרמנית. חתן פרס טשרניחובסקי לתרגום (1994).
Chess.com
היסטוריה
הדומיין chess.com נרכש על ידי היזמים אריק אלבסט וג׳יי סברסון בשנת 2005, ושנתיים לאחר מכן עלה האתר לאוויר. עד שנת 2014 צבר האתר מעל מיליארד משחקים.
פאולו דיבאלה
רומא
ב-20 ביולי 2022 חתם דיבאלה לשלוש שנים ברומא מהסרייה א'. ב־14 באוגוסט 2022 ערך את הופעת הבכורה שלו ברומא, במסגרת המחזור הראשון של עונת 2022/2023 בניצחון 0–1 על סלרניטנה. את שעריו הראשונים בקבוצה כבש ב-30 באוגוסט כשכבש צמד בניצחון 0–3 על מונצה.
חיים אישיים
ב-8 ביוני 2018 אישר שהוא בזוגיות עם אוריאנה סבטיני.